**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1:**  **HOTĂRÂRE privind aprobarea**  **Strategiei României pentru Resurse Minerale Neenergetice – orizont 2035** | | | | | | |
| **Secțiunea a 2-a:**  **Motivul emiterii actului normativ** | | | | | | |
| **2.1 Sursa proiectului de act normativ:**  Prezentul act normativ aprobă *Strategia României pentru Resurse Minerale Neenergetice – orizont 2035*, denumită în continuare *Strategia*, care a fost elaborată de către Ministerul Economiei în cadrul grupului de lucru la care au participat reprezentanți ai mediului academic și universitar, patronatelor și oamenilor de afaceri, institutelor de cercetare, alți specialiști din domeniul resurselor minerale neenergetice.  Fundamentarea strategiei a pornit de la lucrarea de excelență elaborată de Academia Română – *Strategia de dezvoltare a României în următorii 20 de ani,* integrată în Proiectul sectorial Resursele naturale – *Rezerve strategice, ce folosim și ce lăsăm generațiilor viitoare.*  În programul de guvernare,pentru asigurarea dezvoltării echilibrate și coezive a României, printre obiectivele prioritare sunt incluse și politici de reindustrializare a României prin crearea de ecosisteme industriale, a unei rețele de hub-uri industriale, promovarea tehnologiilor digitale, tehnicilor moderne de producție, materialelor noi și dezvoltarea economiei circulare.  Principalele direcții și obiective generale stabilite la nivelul Ministerului Economiei pentru dezvoltarea pe termen mediu și lung a domeniului resurselor minerale neenergetice sunt:   * auditarea resurselor minerale exploatabile din haldele și iazurile aflate în conservare în vederea identificării unor oportunități de valorificare ale acestora; * promovarea proiectului de realizare a ciclului integrat de producție în România pentru industria cuprului (minereu de cupru - produs finit) prin identificarea unor investitori strategici pentru producerea în țară a produselor finite din cupru cu valoare adăugată mare, în concordanță cu dezvoltarea industrială și pentru a micșora importurile de produse similare din alte țări; * asigurarea exploatării superioare a grafitului pentru producerea pe teritoriul României a bateriilor; * realizarea unei politici de reindustrializare națională, completă și complexă.   Prin *Strategie* se propune următoarea viziune: *„România 2035 – ţară cu industrie minieră responsabilă și transparentă, pol de dezvoltare durabilă în economia europeană pentru bunăstarea cetăţenilor”*  În urma reorganizării administrative și separării complete a atribuțiilor și responsabilităților pentru resursele minerale, respectiv între Ministerul Economiei (resurse minerale neenergetice) și Ministerul Energiei (resurse minerale energetice) s-a decis revizuirea documentului strategic elaborat în 2016, dar având la bază aspectele actuale ale economiei românești în context european, aflată în proces de tranziție de la un model economic bazat pe industria energofagă la un proces industrial care urmărește dezvoltarea durabilă, cu valorificarea superioară a materiilor prime și circularitate.  Ministerul Economiei în calitate de organ de specialitate al administrației publice centrale care aplică strategia și programul de guvernare are responsabilitatea elaborării strategiei resurselor minerale neenergetice, a implementării prevederilor acesteia după intrarea sa în vigoare, monitorizării, evaluării și actualizării continue a acesteia. | | | | | | |
| **2.2 Descrierea situației actuale:**  *Cadrul instituţional* actual este compus din Ministerul Economiei, Agenţia Naţională pentru Resurse Minerale și Institutul Geologic al României, instituții cu principale responsabilități în: elaborarea şi aplicarea strategiilor şi politicilor guvernului în domeniul resurselor minerale neenergetice, asigurarea administrării proprietăţii publice a companiilor naţionale, gestionarea bazei de resurse minerale a ţării, administrarea domeniului geologiei prin studierea, monitorizarea şi documentarea resurselor subsolului.  În ceea ce privește c*adrul legislativ,* Ministerul Economiei a finalizat *Proiectul SIPOCA 388 – Simplificarea legislației în domeniul resurselor minerale și societăților cu capital de stat*, cu finanțare din fonduri europene nerambursabile, pentru a contribui la sistematizarea și simplificarea fondului activ al legislației, al reducerii poverii administrative pentru mediul de afaceri, în vederea elaborării de politici bazate pe dovezi. Potrivit evidenței legislative oficiale a Consiliului Legislativ, în prezent în România co-există două fonduri legislative în vigoare, anume fondul vechi din 1864 până la 22 decembrie 1989 aflat în continuu regres și fondul legislativ creat după această dată până în prezent, care se află în continuă expansiune. Totalul actelor normative în vigoare ce compun aceste două fonduri legislative este de 155.214 de titluri de acte (normative, individuale și internaționale) începând din 1864 până la data de 6 ianuarie 2020.  Activitatea minieră se desfăşoară în baza Legii Minelor nr.85/2003 și H.G. nr.1208/2003 privind aprobarea Normelor pentru aplicarea Legii minelor nr.85/2003, cu completările și modificările ulterioare, dar conform bazei de date – *Evidența de Inventar pentru domeniul resurse minerale neenergetice* conține un număr total de **1.255** de acte normative, naționale, europene, precum și de ghiduri și manuale de bune practici, selectate pe criteriul incidenței reglementării.  Accesul la resurse și sustenabilitatea – cheia pentru reziliența europeană în ceea ce privește materiile prime și obținerea securității resurselor – necesită acțiuni pentru diversificarea aprovizionării atât din surse primare, cât și din surse secundare, reducerea dependențelor și îmbunătățirea eficienței resurselor și circularitatea, inclusiv proiectarea durabilă a produselor. Acest lucru este valabil pentru toate materiile prime, inclusiv metalele comune, mineralele industriale, agregatele ș.a., dar este și mai necesar, atunci când se referă la acele materii prime care sunt critice pentru U.E.  Comisia Europeană a adoptat Planul de acțiune privind economia circulară, menit să contribuie la modernizarea economiei, prin valorificarea oportunităților oferite la nivel național și european, cu prioritate pentru șase domenii strategice: materii prime, baterii, ingrediente active farmaceutice, hidrogen, semiconductori, tehnologii cloud și de vârf. În prezent, la nivel european există tendința ca zăcămintele cu resurse minerale să fie declarate de importanță publică, locală, regională, națională sau europeană, asigurându-se reglementări care să protejeze cercetarea și exploatarea.  Politica europeană în domeniul climei și energiei necesită o cantitate mare de metale și minerale pentru tehnologiile sale strategice și în acest sens, trebuie mărită capacitatea pentru toate etapele lanțului valoric al materiilor prime și anume: minerit, reciclare și extragere din minereu, rafinare și transformare (conform Rezoluției Parlamentului European din 25 noiembrie 2020 referitoare la o nouă strategie industrială pentru Europa).  În România, începând din anul 1998, prin 11 hotărâri de guvern a fost aprobată închiderea definitivă, conservarea şi monitorizarea factorilor de mediu postînchidere a 556 mine**,** amplasate pe teritoriul administrativ a 227 de comunităţi locale din 28 de judeţe cu importante depozite de deşeuri industriale, care pot fi valorificate superior.  Strategia valorifică etapa de documentare și consultare participativă din perioada 2016 – 2022.  La începutul anului 2016, Ministerul Economiei a constituit grupuri de lucru interinstituționale care s-au ocupat în principal de inventarierea documentelor cu relevanţă în domeniu, analizând variantele de strategie minieră 2010 şi 2012 şi diverse strategii/rapoarte ale ţărilor europene cu activităţi miniere similare ţării noastre. Pentru schiţarea politicii resurselor minerale, reprezentanții Ministerului Economiei au participat la consultări cu misiunile de experți ai Băncii Mondiale, care au făcut observații la legea minelor și la strategia minieră, propuneri pentru studii de evaluare specifice şi recomandări pentru măsuri de regenerare socio-economică pe termen lung. Subiectele principale trecute în revistă au fost: baza de resurse minerale, cadrul legislativ şi instituţional, piaţa internă şi industriile europene, accesibilitatea informaţiilor, factorii care afectează investiţiile, aspecte ale corupţiei în sistem, forţa de muncă, atitudinea generală faţă de activităţile miniere, barierele culturale, utilizarea terenurilor, procesul de licenţiere, închiderea minelor, ecologizare, protecţia mediului, cianuri, accesul la infrastructură, potenţial de reciclare, cercetare-învaţământ-inovare, dezvoltare durabilă participativă, cazuri de infringement, regenerare socio-economică a comunităţilor, manuale/ghiduri de bune practici, schimb de experienţă, parteneriate, oportunităţi de dezvoltare, colaborare internaţională, definirea rolului statului, aspecte instituţionale, implementarea strategiei, sistem de raportare, evaluare şi monitorizare, politică minerală şi legea minelor.  De asemenea, în cursul anului 2016 a fost demarată și etapa de identificare și informare a potenţialilor participanţi la procesul de consultare participativă. Astfel, a fost inițiată consultarea cu organizațiile neguvernamentale (Mining Watch, Greenpeace România, organizații locale, etc.) care au fost invitate să transmită observații și să participe la întâlniri la nivel local (Alba Iulia, Baia Mare, Rodna, Sărmășag, etc.) și s-a derulat etapa de culegere de informaţii prin anchetele pe teren realizate pe bază de chestionare aplicate în comunitățile miniere.  Stabilirea obiectivelor strategice generale s-a realizat în cadrul unui proces consultativ participativ prin care, au fost definite coordonatele noii viziunii propuse:   * capacitatea industrială este redusă, aspect ce conduce la necesitatea reindustrializării României în context larg european; * resursele minerale sunt vitale pentru economia mondială în condițiile în care, unele resurse minerale sunt neregenerabile şi limitate; * mineritul energointensiv a avut efecte negative istorice asupra mediului și sănătății populației, în prezent făcându-se tranziția la mineritul durabil și la economia circulară; * exploatarea resurselor trebuie să asigure corelarea profitului investitorului cu necesităţile de dezvoltare locală; * contextul european de revizuire a strategiei de industrializare; * contextul socio-economic și geopolitic global: situația epidemiologică, criza energetică și militară.   Resursele subsolului sunt proprietatea Statului Român, iar interesele Statului Român sunt exprimate prin documentele de politică a resurselor minerale, astfel că prin strategia resurselor minerale neenergetice adaptată la noua realitate economică, prin natura și diversitatea resurselor sale minerale, România poate deveni un pol de interes în sistemul incluziv industrial europeanși poatecontribui la asigurarea rezilienței la situațiile de criză.  La elaborarea strategiei s-a ținut cont de necesitățile și direcțiile de dezvoltare de la nivel european și internațional cu impact asupra documentelor de politici publice din domeniul industrial.  În lipsa unei viziuni și a unei direcții de dezvoltare pe termen lung a domeniului resurselor minerale neenergetice ca o consecință a neadoptării proiectului de hotărâre de guvern, principalul impact va fi de ordin economico-social, atât la nivelul operatorilor economici cât și al comunităților locale. | | | | | | |
| **2.3 Schimbări preconizate**  Strategia stabilește *direcțiile generale de dezvoltare, obiectivele, propunerile de măsuri, standardele internaționale* pentru minerit durabil și modul în care activitățile desfășurate în domeniul resurselor minerale neenergetice pot contribui la atingerea obiectivelor de dezvoltare durabilă.   * *Prioritățile* sunt reprezentate de: cercetarea geologică, inventarierea și evaluarea materiilor prime critice, exploatarea și prelucrarea avansată a resurselor minerale neenergetice, refacerea mediului și regenerarea socio-economică, valorificarea resurselor secundare din haldele de steril și iazurile de decantare, utilizarea apelor geotermale.   În urma evaluării situației actuale au fost identificate:   * *Obiectivele generale*:   1. Armonizarea cadrului legislativ și instituțional în domeniul resurselor minerale neenergetice;   2. Exploatarea responsabilă a resurselor minerale neenergetice conform interesului național, în perspectiva dezvoltării durabile a ţării;   3. Creșterea nivelului de finanțare a cercetării, dezvoltării și inovării industriale în domeniul resurselor minerale neenergetice. * *Obiectivele specifice:*  1. Armonizarea continuă a cadrului legislativ din domeniul minier cu legislaţia internă şi europeană; 2. Modificarea cadrului instituţional în domeniu; 3. Repoziţionarea domeniului minier în perspectiva asigurării resurselor minerale necesare dezvoltării durabile a ţării 4. Asigurarea protecţiei mediului, managementului riscului şi adaptării la schimbările climatice. 5. Închiderea minelor. 6. Dezvoltare durabilă și asigurarea regenerării socio-economice și culturale a comunităţilor din zonele industriale. 7. Crearea condiţiilor cadru pentru sprijinirea activităţii de cercetare, dezvoltare, inovare.  * *Rezultatele aşteptate* *în urma implementării* strategiei sunt următoarele: * cadru legislativ şi de reglementare actualizat şi aliniat la cerinţele şi standardele internaţionale*,* față de situația prezentă impunându-se atât continuarea procesului de simplificare, sistematizare și actualizare a principalelor reglementări, cât și armonizarea domeniului resurselor minerale neenergetice la condiţionalităţile și limitările impuse de provocările apărute, în context naţional şi european; * autoritate de reglementare, autorizare şi control independentă, competentă şi eficientă şi procese de reglementare, autorizare şi control bine definite, eficiente şi transparente; * atribuirea clară a rolurilor, responsabilităţilor, autorităţii şi răspunderii în gestionarea resurselor minerale, pentru toate organizaţiile implicate; * cooperare eficientă între autorităţile şi instituţiile care participă la activităţile de reglementare, autorizare şi control în domeniul minier; * asigurarea capabilităţilor naţionale de cercetare şi dezvoltare în domeniul resurselor minerale; * asigurarea personalului necesar calificat şi motivat şi a unor resurse financiare adecvate pentru toate activităţile importante în toate organizaţiile din domeniul resurselor minerale, precum şi în toate autorităţile de reglementare şi control, în compartimentele cu responsabilităţi conexe domeniului resurselor minerale; * utilizarea eficientă a cadrului şi a mecanismelor de cooperare internaţională; * informarea corectă şi coerentă a publicului cu privire la activităţile şi evenimentele importante din activitatea de exploatare a resurselor minerale; * creşterea nivelului de încredere a populaţiei în instituţiile statului cu atribuţii şi responsabilităţi în domeniul minier; * mediu curat; * contribuție la dezvoltarea durabilă a comunităților miniere; * reindustrializarea României; * creșterea bunăstării cetățenilor. * Se *propune* înfiinţarea unui *Consiliu Consultativ Național* pentru implementarea prevederilor strategiei, ca rezultat al consultărilor în cadrul grupurilor de lucru, consultărilor comunitare din cele mai importante zone miniere şi prin încorporarea observaţiilor şi propunerilor relevante formulate pe parcursul procesului participativ de consultare, evaluarea politicilor publice, monitorizarea evoluţiilor sectoriale şi formularea unor direcţii strategice şi acţiuni pentru îmbunătăţirea potenţialului sectorului. * Necesitatea asigurării *bazelor de date integrate* impune *transformări instituționale* ca transformarea A.N.R.M. în autoritate de reglementare – potrivit ultimelor modificări la legea minelor – și *transformarea I.G.R. în Serviciu Geologic Național* în măsură să administreze datele, informațiile și activitățile de cercetare pentru resurse minerale pe model european/internațional. * *Indicatori de monitorizare ai domeniului resurselor minerale*   Monitorizarea domeniului resurselor minerale neenergetice se va face anual, ţinând cont de indicatorii stabiliți pentru atingerea obiectivelor de dezvoltare durabilă.  Se va elabora un *ghid de monitorizare* și în măsura disponibilității datelor, se vor raporta și următorii indicatori:   * *ponderea activităţilor din sectorul minier în Produsul Intern Brut al României;* * *valoarea investiţiilor în domeniu;* * *importurile de substanţe minerale utile (neenergetice) din U.E. şi din celelate state ale lumii;* * *valoarea finanţărilor pentru cercetare - dezvoltare, atât de la bugetul de stat cât şi din sectorul privat;* * *numărul de persoane angajate în activităţile din industria minieră;* * *numărul de persoane instruite prin cursuri de perfecţionare (peste 25 de ani);* * *persoane şcolarizate la nivel preuniversitar, universitar, masterat, şcoli doctorale;* * *nivelul de sănătate al lucrătorilor din sectorul minier;* * *creşterea nivelului de trai în zonele cu activitate de exploatare a substanţelor minerale utile.* | | | | | | |
| **2.4 Alte informații**  Nu este cazul. | | | | | | |
| **Secțiunea a 3-a:**  **Impactul socioeconomic \*\*)** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  ,*,Strategia României pentru Resurse Minerale Neenergetice – orizont 2035” este un* document programatic de politică publică pe perioada 2022 – 2035 la nivel național pentru domeniul resurselor minerale neenergetice, cu areal de implementare pe întreg teritoriul României. | | | | | | |
| **3.2 Impactul social**  Nu este cazul, detaliile specifice vor fi cuprinse în proiecte ulterioare. | | | | | | |
| **3.3 Impactul asupra drepturilor și libertăților fundamentale ale omului**  Proiectul de act normativ nu se referă la acest subiect. | | | | | | |
| **3.4 Impactul macroeconomic**  Proiectul de act normativ nu se referă la acest subiect. | | | | | | |
| 3.4.1 Impactul asupra economiei și asupra principalilor indicatori macroeconomici  Proiectul de act normativ nu se referă la acest subiect. | | | | | | |
| 3.4.2 Impactul asupra mediului concurențial și domeniul ajutoarelor de stat  Proiectul de act normativ nu se referă la acest subiect. | | | | | | |
| **3.5. Impactul asupra mediului de afaceri**  Detaliile specifice vor fi cuprinse în proiecte ulterioare. | | | | | | |
| **3.6 Impactul asupra mediului înconjurător**  Strategia nu conține un ansamblu semnificativ de criterii și de modalități pentru autorizarea și pentru punerea în aplicare a unuia sau mai multor proiecte care ar putea avea efecte semnificative asupra mediului și nu asigură resursele necesare pentru implementarea proiectelor.  Strategia nu va avea impact negativ semnificativ asupra integrității ariilor naturale protejate și nu necesită parcurgerea procedurii de evaluare adecvată.  Punerea în aplicare a măsurilor și acțiunilor descrise în cadrul acestei strategii pentru atingerea obiectivelor propuse, în special în ceea ce privește realizarea de lucrări/intervenții asupra cadrului natural se va face cu respectarea prevederilor Legii nr.292/2018 privind evaluarea impactului anumitor proiecte publice şi private asupra mediului.  Conform Strategiei se vor urma standardele internaționale pentru minerit responsabil și cele mai bune practice de protecție a mediului. | | | | | | |
| **3.7 Evaluarea costurilor și beneficiilor din perspectiva inovării și digitalizării**  Detaliile specifice vor fi cuprinse în proiecte ulterioare. | | | | | | |
| **3.8 Evaluarea costurilor și beneficiilor din perspectiva dezvoltării durabile**  Nu este cazul, detaliile specifice vor fi cuprinse în proiecte ulterioare.  Obiectivele Strategiei se integrează în politicile industriale și sectoriale și contribuie la facilitarea atingerii obiectivelor de dezvoltare durabilă, în mod special pentru:   * ODD 1 Fără sărăcie * ODD 8 Muncă decentă și creștere economică * ODD 9 Industrie, inovație și infrastructură * ODD 11 Orașe și comunități durabile * ODD 12 Consum și producție responsabile * ODD 13 Acțiune climatică * ODD 15 Viață terestră * ODD 16 Pace, justiție și instituții eficiente * ODD 17 Parteneriate pentru realizarea ODD-urilor | | | | | | |
| **3.9 Alte informații**  Nu este cazul | | | | | | |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.\*\*\*)** | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | | | | Media pe cinci ani |
| 1 | 2 | 3 | 4 | 5 | 6 | 7 |
| **4.1 Modificări ale veniturilor bugetare, plus/minus, din care:** |  |  |  |  |  |  |
| a) buget de stat, din acesta:  i. impozit pe profit  ii. impozit pe venit |  |  |  |  |  |  |
| b) bugete locale  i. impozit pe profit |  |  |  |  |  |  |
| c) bugetul asigurărilor sociale de stat:  i. contribuții de asigurări |  |  |  |  |  |  |
| d) alte tipuri de venituri  (se va menționa natura acestora) |  |  |  |  |  |  |
| 4.2 Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:   1. cheltuieli de personal 2. bunuri și servicii |  |  |  |  |  |  |
| b) bugete locale:   1. cheltuieli de personal 2. bunuri și servicii |  |  |  |  |  |  |
| c) bugetul asigurărilor sociale de stat:   1. cheltuieli de personal 2. bunuri și servicii |  |  |  |  |  |  |
| d) alte tipuri de cheltuieli  (transferuri pentru restructurarea industriei de apărare) |  |  |  |  |  |  |
| **4.3 Impact financiar, plus/minus, din care:**  a)buget de stat |  |  |  |  |  |  |
| b) bugete locale |  |  |  |  |  |  |
| **4.4 Propuneri pentru acoperirea creșterii cheltuielilor bugetare** |  |  |  |  |  |  |
| **4.5 Propuneri pentru a compensa reducerea veniturilor bugetare** |  |  |  |  |  |  |
| **4.6 Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:**  Nu este cazul | | | | | | |
| **4.8 Alte informații**  Nu este cazul. | | | | | | |
| **Secțiunea a 5-a:**  **Efectele proiectului de act normativ asupra legislației în vigoare** | | | | | | |
| **5.1 Măsuri normative necesare pentru aplicarea prevederilor proiectului de act normativ**  Proiectul de act normativ nu se referă la acest subiect. | | | | | | |
| **5.2 Impactul asupra legislației în domeniul achizițiilor publice**  Proiectul de act normativ nu se referă la acest subiect. | | | | | | |
| **5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).**  Proiectul de act normativ nu se referă la acest subiect. | | | | | | |
| 5.3.1 Măsuri normative necesare transpunerii directivelor UE  Proiectul de act normativ nu se referă la acest subiect. | | | | | | |
| 5.3.2 Măsuri normative necesare aplicării actelor legislative UE  Proiectul de act normativ nu se referă la acest subiect. | | | | | | |
| 5.4 Hotărâri ale Curții de Justiție a Uniunii Europene  Proiectul de act normativ nu se referă la acest subiect. | | | | | | |
| 5.5 Alte acte normative şi/sau documente internaționale din care decurg angajamente asumate  Proiectul de act normativ nu se refră la acest subiect. | | | | | | |
| 5.6. Alte informații  Nu este cazul. | | | | | | |
| **Secțiunea a 6-a:**  **Consultările efectuate în vederea elaborării proiectului de act normativ** | | | | | | |
| **6.1 Informații privind neaplicarea procedurii de participare la elaborarea actelor normative.**  Proiectul de act normativ nu se referă la acest subiect. | | | | | | |
| **6.2 Informații privind procesul de consultare cu organizații neguvernamentale, institute de cercetare și alte organisme implicate.**  În perioada 2016-2022 în procesul de elaborare a strategiei, în cadrul etapei de identificare și informare a potenţialilor participanţi la procesul de consultare participativă a fost inițiată consultarea cu autorități centrale și locale, operatori economici, reprezentanți ai mediului academic și universitar, ai organizațiilor neguvernamentale (Mining Watch Romania; Greenpeace Romania, organizatii locale, etc.) care au fost invitate să participe la întâlnirile la nivel local de la Alba Iulia, Baia Mare, Rodna, Sărmășag, etc. Pentru facilitarea procesului de consultare publică, proiectul strategiei a fost postat pe site-urile Ministerului Economiei și Ministerului Mediului, Apelor și Pădurilor.  Pe perioada derulării procesului de consultare cu organizații neguvernamentale, institute de cercetare și alte organisme implicate nu au fost primite comentarii și propuneri din partea publicului. | | | | | | |
| **6.3 Informații despre consultările organizate cu autoritățile administrației publice locale**  Au fost organizate consultări la nivel local cu participarea unor reprezentanți ai conducerii administrației publice locale din Alba Iulia, Baia Mare, Rodna, Sărmășag si din localitatile miniere din judetele Alba, Maramures, Bistrita Nasaud, etc. și alte activiăți de culegere de informaţii tematice pe bază de chestionare aplicate în comunitățile miniere. Ca urmare a acestui proces consultativ-participativ au fost definite obiectivele strategice generale şi planul de măsuri. | | | | | | |
| **6.4 Informații privind puncte de vedere/opinii emise de organisme consultative constituite prin acte normative**  Proiectul de act normativ nu se refră la acest subiect. | | | | | | |
| **6.5 Informații privind avizarea de către:**  a) Consiliul Legislativ  Este necesar avizul.  b) Consiliul Suprem de Apărare a Țării  Este necesar avizul.  c) Consiliul Economic și Social  Este necesar avizul.  d) Consiliul Concurenței  Nu este cazul.  e) Curtea de Conturi  Nu este cazul. | | | | | | |
| **6.6 Alte informaţii**  Nu este cazul. | | | | | | |
| **Secțiunea a 7-a:**  **Activităţi de informare publică privind elaborarea şi implementarea proiectului de act normativ** | | | | | | |
| * 1. **Informarea societății civile cu privire la elaborarea proiectului de act normativ**   Accesul liber al publicului la informație s-a realizat prin:  - anunțuri publicate de titular în ziarul ”Libertatea” în data de 10.06.2022 și în data de 13.06.2022 privind elaborarea primei versiuni a Strategia României pentru Resurse Neenergetice – orizont 2035.  - documentația depusă a fost accesibilă spre consultare de către public pe toată durata derulării procedurii de reglementare la sediul Ministerului Mediului, Apelor și Pădurilor și la sediul Ministerului Economiei.  - strategia României pentru Resurse Neenergetice – orizont 2035 a fost publicată pentru consultare publică pe site-ul Ministerului Mediului, Apelor și Pădurilor, la secțiunea special destinată acestei proceduri, link: <http://www.mmediu.ro/categorie/strategia-romaniei-pentru-resurseneenergetice/424>  - de asemenea, strategia a fost publicată și pe site-ul Ministerului Economiei, link: <http://www.economie.gov.ro/images/domenii/STRATEGIE-%20orizont%202035.pdf> .  Pentru proiectul de act normativ a fost îndeplinită procedura stabilită prin dispozițiile Legii nr. 52/2003 privind transparența decizională în administrația publică, republicată. | | | | | | |
| * 1. **Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.**   Pe perioada derulării procedurii de evaluare de mediu nu au fost primite comentarii și propuneri din partea publicului. | | | | | | |
| * 1. **Alte informații**   Nu este cazul. | | | | | | |
| **Secțiunea a 8-a:**  **Măsuri privind implementarea, monitorizarea și evaluarea proiectului de act normativ** | | | | | | |
| **8.1 Măsurile de punere în aplicare a proiectului de act normativ**  Proiectul de act normativ nu se referă la acest subiect. | | | | | | |
| **8.2 Alte informații**  Nu este cazul | | | | | | |

Față de cele prezentate mai sus, a fost elaborată prezenta Hotărâre privind aprobarea Strategiei României pentru Resurse Minerale Neenergetice – orizont 2035*,* pe care o supunem Guvernului spre adoptare.

**MINISTRUL ECONOMIEI**

**Florin Marian SPĂTARU**

**Avizăm favorabil:**

|  |
| --- |
| **SECRETAR GENERAL AL GUVERNULUI**  **Marian NEACȘU** |
| **VICEPRIM-MINISTRU, MINISTRUL TRANSPORTURILOR ȘI INFRASTRUCTURII**  **Sorin Mihai GRINDEANU** |
| **MINISTRUL MEDIULUI, APELOR ȘI PĂDURILOR**  **Barna TÁNCZOS** |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **Attila** [**CSEKE**](https://www.mdlpa.ro/uploads/articole/attachments/61cc3d38a6300826238736.pdf) |
| **MINISTRUL CERCETĂRII, INOVĂRII ȘI DIGITALIZĂRII**  **Sebastian-Ioan BURDUJA** |
| **MINISTRUL EDUCAȚIEI**  **Ligia DECA** |
| **MINISTRUL FINANŢELOR**  **Adrian CÂCIU** |
| **MINISTRUL JUSTIȚIEI**  **Cătălin PREDOIU** |